"2.1.2 Ditirwana Kwala tlhamo ya boleele jwa mafoko a a ka nnang 400- 450 ka NNGWE FELA ya ditlhogo tse di latelang. O se ka wa lebala go thala letlhomeso kana Ipaakanyetsotiro, go tlhagisa setlhangwa sa ntlha le go se runa diphoso pele o kwala sa bofelo. 2.1.2.1 Ke ne ka ikotlhaela go bo ke tobeditse “romela”, mo mogaleng wa me wa letheka. 2.1.2.2 Ijoo! Ke ne ke sa solofela gore botsala jwa rona bo ka fedisiwa ke … 2.1.2.3 Ke letsatsi le ke lemogileng gore motho ke motho ka batho ba bangwe. 2.1.2.4 Bathong! Khorona ya tla ya fetola matshelo a rona.! 2.1.2.5 Go tloga ka motlha oo, ka simolola go lebelela motsadi wa me ka tsela e e farologaneng. 2.2 TLHAMO YA TLHALOSO Dintlhathuto 2.2.1 Diponagalo tsa tlhamo ya tlhaloso Mofuta o wa tlhamo o tlhalosa motho, kgopolo, maemo, lefelo, maitemogelo kgotsa sengwe ka mokgwa o mmuisi a tlaa itemogelang se se tlhalosiwang jaaka go batlega. Mofuta o wa tlhamo o letlelela mokwadi go dirisa dikarolopuo jaaka matlhalosi, matlhaodi jalo le jalo. E kwalwa ka pakajaanong. Gakologelwa 12"